Umḥend, qqaren-as di taddart lqahwa n At Mesɛud8, tezga-d di telmast n taddart, tisednan n taddart yettili-d unejmuɛ-nsent deg tiliwa9 n taddart, ladɣa timeddiyin d tenzzayin, sqardacent awal gar-asent, d tagnit i umeslay ɣef temsal id tent-yeɛnan, si tama nniḍen, tala ufella id-yezgan ɣer rrif n “Buciker” tteqsadent-tt teslatin mi ara yawḍen sebɛa n wussan fell-asent, tt-ruḥunt s zzedwa d ubendayer, d teɣratin, ttawint abuqal n waman, mi uwḍent ɣer dinna, ad agment, ad seswent aman i weqcic amecṭuḥ iwakken amenzu-nsent ad yili d aqcic, lqahwa n taddart d amkan anda ttenejmaɛen irgazen d ilmeẓyen n taddart, ladɣa timeddiyin n wass, tezga-d di telmmast n taddart qqaren-as lqahwa n “Ḥmed Umḥend”, leqhawi nniḍen d tid id yezgan di tlemmast n tɣiwant n At Yillilten uɣur ttṛuḥun yirgazen n tɣiwant sumata.